CELEX: 32009R0045
Language: bg
Date: 2008-12-18 00:00:00
Title: Регламент (ЕО) № 45/2009 на Съвета от 18 декември 2008 година за изменение на Регламент (ЕО) № 1339/2001 за разширяване на действието на Регламент (ЕО) № 1338/2001 за определяне на необходимите мерки за защита на еврото срещу фалшифициране, към държавите-членки, които не са приели еврото за своя единна парична единица

22.1.2009   
            
            
               BG
            
            
               Официален вестник на Европейския съюз
            
            
               L 17/4
            
         
      РЕГЛАМЕНТ (ЕО) № 45/2009 НА СЪВЕТА
   
   от 18 декември 2008 година
   за изменение на Регламент (ЕО) № 1339/2001 за разширяване на действието на Регламент (ЕО) № 1338/2001 за определяне на необходимите мерки за защита на еврото срещу фалшифициране, към държавите-членки, които не са приели еврото за своя единна парична единица
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 308 от него,
   като взе предвид предложението на Комисията,
   като взе предвид становището на Европейския парламент,
   като взе предвид становището на Европейската централна банка,
   като има предвид, че:
   
               (1)
            
            
               С Регламент (ЕО) № 1339/2001 на Съвета (1) прилагането на Регламент (ЕО) № 1338/2001 на Съвета (2) беше разширено до държавите-членки, различни от участващите държави-членки, изброени в Регламент (ЕО) № 974/98 на Съвета от 3 май 1998 г. относно въвеждането на еврото (3).
            
         
               (2)
            
            
               Регламент (ЕО) № 1338/2001 беше изменен с Регламент (ЕО) № 44/2009 (4). Въпреки това е важно еврото да има същото ниво на защита в държавите-членки, в които то не е единна парична единица, и следователно е необходимо да се вземат съответните мерки за тази цел, като се спазва принципът на пропорционалност.
            
         
               (3)
            
            
               Регламент (ЕО) № 1339/2001 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 1 от Регламент (ЕО) № 1339/2001 се заменя със следния текст:
   
      „Член 1
      Прилагането на членове 1—11 от Регламент (ЕО) № 1338/2001, изменен с Регламент (ЕО) № 44/2009 (5) се разширява до тези държави-членки, които не са приели еврото за единна парична единица.
   
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 декември 2008 година.
      
         
            За Съвета
         
         
            Председател
         
         M. BARNIER
         
      
   
   
      (1)  ОВ L 181, 4.7.2001 г., стр. 11.
   
      (2)  ОВ L 181, 4.7.2001 г., стр. 6.
   
      (3)  ОВ L 139, 11.5.1998 г., стр. 1.
   
      (4)  Вж. страница 1 от настоящия брой на Официален вестник.
   
      (5)  Регламент (ЕО) № 44/2009 на Съвета от 18 декември 2008 г. за изменение на Регламент (ЕО) № 1338/2001 за определяне на необходимите мерки за защита на еврото срещу фалшифициране (OB L 17, 22.1.2009 г., стр. 1).“